b'\n_START_ARTICLE_\nDavid Miller (filosofi)\n_START_PARAGRAPH_\nDavid W. Miller (s. 19. elokuuta 1942) on brittil\xc3\xa4inen filosofi, joka opettaa Warwickin yliopiston filosofian laitoksella. Miller on erikoistunut tieteenfilosofiaan ja ollut merkitt\xc3\xa4v\xc3\xa4 kriittisen realismin kannattaja._NEWLINE_Miller aloitti logiikan ja tieteellisen menetelm\xc3\xa4n opinnot London School of Economicsissa vuonna 1964. Pian h\xc3\xa4nest\xc3\xa4 tuli Karl Popperin tutkimusavustaja. Miller ja muut tutkijat osoittivat vuonna 1970 useissa artikkeleissa aiemmin havaitsemattomia puutteita Popperin k\xc3\xa4ytt\xc3\xa4m\xc3\xa4ss\xc3\xa4 totuudenkaltaisuuden m\xc3\xa4\xc3\xa4ritelm\xc3\xa4ss\xc3\xa4. Seuraavina parina vuosikymmenen\xc3\xa4 aiheesta kirjoitettiin paljon, ja Miller ja monet muut pyrkiv\xc3\xa4t parantelemaan Popperin l\xc3\xa4hestymistapaa._NEWLINE_Millerin teoksen Critical Rationalism (1994) tavoitteena on puolustaa ja laajentaa Popperin l\xc3\xa4hestymistapaa tieteelliseen tietoon.'